Kopja Informali ta' Sentenza TRIBUNAL GHAL TALBIET ZGHAR Seduta tas-16 ta' Dicembru, 2014 Ra t-talba tar-rikorrenti mressqa fit-23 ta' Mejju, 2014 u li permezz taghha talab lis-socjeta intimata thallsu s-somma ta' disa mija u tlettax-il euro u sitta u disghin ċenteżmi ta' euro [€913.96c] u dan wara li ppremetta hekk: "Illi l-partijiet fis-17 ta' Jannar 2014 iffirmaw ftehim bejniethom li l- esponenti jithallas is-somma ta' disat elef ewro mitejn u ghoxrin ewro u erbgha u erba' u erbghin centezmu (€9,280.44) biex huwa jispicca jahdem minn mas-socjeta konvenuta. Qrati tal-Gustizzja Kopja Informali ta' Sentenza Illi l-attur minn din is-somma rcieva biss l-ammont ta' tmint elef tlett mija sitta u tmenin ewro u erbgha u erbghin centezmu (€8386.44); Illi ghalhekk l-attur baqaghlu jithallas is-somma ta' tmien mija tlieta u disghin euro u sitta u disghin centezmu (€893.96) minghand is-socjeta konvenuta li minkejja li gew interpellati biex ihallsu din is-somma lill- esponenti skond il-ftehim datat 17.01.2014 baqghu inadempjenti; Ghalhekk l-esponenti jitlob li jithallas minghand is-socjeta intimata s- somma ta' disa mija u tlettax-il euro u sitta u disghin centezmu (€913.96) rapprezentanti tmien mija u tlieta u disghin euro u sitta u disghin centezmu (€893.96) imsemmijin qabel u ghoxrin euro (€20) ittra legali datata 04.03.2014". Ra r-risposta tas-socjeta intimata minnha mressqa fis-16 ta' Gunju, 2014 u li permezz taghha hija rrispondiet hekk ghat-talba rikorrenti: "L-ammont reklamat hu l-ammont ta' taxxa mhallsa skond il-ligi u ghalhekk ma jistax jithallas lir-rikorrenti". Ra l-verbal datat 18 ta' Novembru, 2014 fejn il-kawza thalliet ghal lum ghas-sentenza; Semgha' x-xhieda; Qrati tal-Gustizzja Kopja Informali ta' Sentenza Ikkunsidra:- Permezz ta' din it-Talba, ir-rikorrenti qieghed jitlob minghand is-socjeta intimata l-hlas tal-bilanc ta' tmien mija u tlieta u disghin euro u sitta u disghin ċenteżmu [€893.96c] u dan bhala bilanċ mill-ammont li kien gie miftiehem bejn il-partijiet fis-17 ta' Jannar, 2014 li kien dovut lir- rikorrenti mill-intimata sabiex dan jittermina l-impjieg tieghu maghha u ghar-rimanenti ghoxrin euro [€20] bhala spejjez ghall-ittra legali li r- rikorrenti baghata, tramite l-avukat tieghu, lis-socjeta intimata in konnessjoni ma dan il-hlas. Is-socjeta intimata, laqet ghat-talba tar- rikorrenti billi qalet li l-ammont reklamat hu l-ammont ta' taxxa mhallsa skond il-ligi u ghalhekk ma jistax jithallas lir-rikorrenti. Ikkunsidra; Ir-rikorrenti xehed fis-seduta tad-9 ta' Ottubru, 2014 u qal li huwa kien jahdem mas-socjeta intimata bhala Quality Assurance Representative. Qal li f'Jannar ta' din is-sena (2014) huwa kien staqsa lis-socjeta intimata kemm kien ser ikun l-ammont li kien ikun dovut lilu f'kaz li huwa kien jaċċetta l-voluntary redundancy li kienet qeghda toffri l-istess soċjetà intimata. Din ta' l-ahhar, skond ir-rikorrenti, kienet infurmatu li l-ammont kellu jkun ta' €9280.44c. Meta huwa staqsa jekk dan l-ammont kienx gross jew nett, it-twegiba li ha kienet li dan l-ammont kien nett. Ghal dan l-inkontru kien hemm preżenti Elena Sachdev u Lynn Farrugia Borg Saliba Sammut. Fis-17 ta' Jannar, 2014 gie ffirmat ftehim li permezz tieghu r-rikorrenti kien qed jirċievi s-somma ta' €9280.44 ghall-volutary redundancy tieghu (ara dok. Zied ighid li tant l-imsemmi ammont kien nett li kienet intbghatet email lilu f'dan is-sens mis-socjeta intimata. Zied ighid li "kopja ta' din l-email jiena ma ghandix illum peress li dan jinsab fuq il- kompjuter tal-kumpanija intimata" (fol. Sussegwentement, meta mar il-bank biex jivverifika kemm kien gie depositat fil-kont tieghu, huwa sab li kien hemm l-ammont ta' €913.96 neqsin. Meta staqsa lis-socjeta intimata r-raguni ghal dan in-nuqqas fl-ammont miftiehem, huwa qal li kienu qalulu li "… kien hemm żball fit-taxxa u skont ma qaluli huma minflok sar plus sar minus jew vice versa" (fol. Qrati tal-Gustizzja Kopja Informali ta' Sentenza Fis-seduta tat-18 ta' Novembru, 2014 xehdet Alicia Sammut Ghigo, senior HR Executive in rappreżentanza tas-socjeta intimata. Hija stqarret li s-socjeta intimata hallset is-somma ta' €8,386.44c. Dan l-ammont, kompliet tghid ir-rapprezentanta, kien ikopri n-notice period, ir-redundancy package u l- paga li kellu jiehu r-rikorrenti minghand is-socjeta ntimata sas-17 ta' Jannar, 2014. 15 hija qalet li l-ammont indikat f'dak id-dokument kien ta' €9,280.44c. B'hekk hemm differenza ta' €894. Spjegat li dan l-ammont "… huwa taxxa li suppost tnaqqas mill-ammont dovut lir-rikorrent ghal paga li huwa … kien ser jirċievi u dan peress li ma hadimx in-notice period" (fol. Kompliet tghid li "din it-taxxa tithallas ovvjament mill-impjegat però l- kumpanija thallasha ghan-nom tieghu u allura meta ahna ktibna fl-ittra tas-sbatax (17) ta' Jannar, elfejn u erbatax (2014) illi huwa kellu jiehu l- ammont ta' disat elef mitejn u tmenin ewro u erbgha u erbghin ċenteżmu (€9,280.44) kien indikat bhala gross" (fol. L-ammont li intbaghat lir- rikorrenti kien nett wara li kienet tnaqqset it-taxxa ta' €894. Ix-xhud esebiet l-FS5 ghas-sena 2013 u li permezz taghha turi li hija hallset it- taxxa dovuta lid-Dipartiment tat-Taxxi Interni (fol. Spjegat ukoll li hija kienet qeghda tikkorrispondi mar-rikorrenti u kienet spjegatlu "… li l-ammont li ahna tajnieh anqas kien dovut mhux lilu iżda lid-Dipartiment tat-Taxxa minnu u li ahna hallasna dak l-ammont ghan- nom tieghu" (fol. Ix-xhud esebiet ukoll email bid-data tat-3 ta' Marzu, 2014 (fol. 23) fejn spjegat dan kollu lir-rikorrenti. B'referenza ghall-email li kien baghtilha r-rikorrenti fil-15 ta' Jannar, 2014 (fol. 26) hija tghid li r-risposta li taghtu kienet wahda verbali u li l- ammont indikat minnha kien gross. Hija qalet ukoll li kellha struzzjoni mis-socjeta taghtix risposta bil-miktub ghal mistoqsijiet li kienu qeghdin isiru ghar-rigward ta' l-iskema tar- redundancy. Dan peress li "… konna ghadna qed nahdmu l-workings kif jirrizulta mit-… tielet (3) faċċata tad-dokument immarkat bhala AF41" (fol. B'hekk sostniet ix-xhud, l-ammont korrett li kien dovut lir- rikorrenti kien ta' €8,386.44c. Ikkunsidra ulterjorment; intimata sabiex ma 25tal-process Qrati tal-Gustizzja Kopja Informali ta' Sentenza il-hlas maghmul Illi jidher bic-car li l-azzjoni tar-rikorrenti ma tistax tirnexxi u dan in vista ta' l-ispjega moghtija mir-rapprezentanti tas-socjeta intimata. Jirrizulta bic-car li l-ammont reklamat mir-rikorrenti thallas mis-socjeta intimata lid-Dipartiment tat-Taxxi Interni, liema ammont kien dovut mill-istess rikorrenti bhala taxxa fuq lilu ghar-rigward tar- redundancy package li huwa kien aċċetta. Huwa minnu li s-socjeta intimata ma kienitx cara fl-ispjega taghha meta gie ffirmat il-kuntratt relattiv u ghalhekk kien minhabba dan li nqala dan id-disgwid li wassal lir-rikorrenti sabiex jiftah dawn il-proceduri. Dan in-nuqqas, però ma jaghtix dritt lir-rikorrenti li jitlob xi haġa li ma hijiex tieghu l-ghaliex jekk it-Tribunal jakkonsentixxi ghal din it-talba, ir-rikorrenti jkun qieghed jinghata xi haġa li ma hijiex dovuta lilu skond il-ligi. Is-socjeta intimata esebiet ukoll l-hlasijiet li hija ghamlet lid-Dipartiment tat-Taxxi Interni ghan-nom ta' l-impjegati taghha. Dan ghamlitu permezz tad-dokumentazzjoni relattiva. Ghalhekk, a bażi tax-xhieda mressqa u tad-dokumentazzjoni esebita, t-Tribunal huwa konvint mill-fatt li l- ammont reklamat mir-rikorrenti ma huwiex dovut lilu l-ghaliex thallas ghan-nom tieghu mis-socjeta intimata lid-Dipartiment tat-Taxxi Interni fuq l-ammonti ta' flejjes li huwa rcievha minghandha ghar-redundancy package tieghu. Ghal dawn il-motivi t-Tribunal jaqta u jiddeciedi dan il-kaz billi jilqa l- eccezzjoni tas-socjeta intimata u jichad it-Talba tar-rikorrenti. In vista ta' dak li inghad hawn fuq, kull parti ghandha tbaghti l-ispejjez taghha. Qrati tal-Gustizzja Kopja Informali ta' Sentenza Qrati tal-Gustizzja